stanford-oval/wikipedia huggingface dataset:
William Tubman

William Tubman
William Vacanarat Shadrach Tubman (29. marraskuuta 1895 – 23. heinäkuuta 1971 Lontoo) oli Liberian presidentti 27 vuotta vuosina 1944–1971.[lähde? ]
Tubman syntyi Harperissa, Liberiassa hyvät suhteet omaavaan amerikkalais-liberialaiseen perheeseen ja opiskeli lakia. Hänen isänsä, pastori Alexander Tubman oli armeijan kenraali ja entinen edustajainhuoneen puhemies.[lähde? ]
Tubman työskenteli opettajana, lakimiehenä, verokerääjänä ja Liberian militiassa, jossa osallistui rangaistussotaretkiin ja kohosi upseeriksi, sekä metodistisaarnaajana. Hänen uransa alkoi, kun Liberian presidentti Charles D.B. King kuuli hänen puhuvan vapaamuurarien tilaisuudessa ja ylisti hänen älyään. Tubman valittiin maan historian nuorimpana edustajana kongressiin jo 1923, mutta hän erosi puolustaakseen maataan Kansainliiton syytöksiltä orjatyövoiman käytöstä. Hänet valittiin uudelleen 1936, mutta hän erosi jo seuraavana vuonna tultuaan nimitetyksi korkeimpaan oikeuteen. Hänet nimitettiin jo vuosisadan hallinneen ainoan laillisen puolueen True Whig Partyn presidenttiehdokkaaksi 1943, ja valinta oli vain muodollisuus.
Tubmanin aikana hän maansa kehittyi monin tavoin. Hän modernisoi taloutta ja rohkaisi ulkomaisia investointeja. Tubman julisti sodan Japanille ja natsi-Saksalle, mikä toi maahan Yhdysvaltain lend-lease-apua ja salli Liberian käytön tukikohtana Pohjois-Afrikan sodassa.[lähde? ]
Liberian Ship Registry perustettiin New Yorkiin jo 1948 entisen Yhdysvaltain ulkoministeri Edward Stettiniuksen avustuksella. Neljässä vuosikymmenessä maasta tuli maailman suurin mukavuuslippumaa. Julkisia palveluja, koulutusta ja armeijaa kehitettiin ja maassa avattiin maatalousasemia neuvomaan maanviljelyssä. Hän antoi myös naisille ja eri etnisille ryhmille äänioikeuden ja kehitti maan rautakaivoksia. Hän otti antikolonialistisen kannan naapurimaiden itsenäisyyskamppailussa, muttei sallinut Liberian politiikan radikalisoitumista.[lähde? ]
Tubman oli myös kiistelty hahmo ylenpalttisen elämäntyylinsä johdosta, ja monien mielestä liian sidoksissa Yhdysvaltoihin. Hän otti maansa valuutaksi Yhdysvaltain dollarin ja muutti perustuslakia, joka rajasi presidentin kauden kahdeksaan vuoteen. Tubman selvisi murhayrityksestä 1955 hänen poliittisten vihollistensa yritettyä surmata hänet ja oli presidentinvirassa aina kuolemaansa saakka vuoteen 1971, jolloin hän kuoli lontoolaisessa sairaalassa. Häntä seurasi presidentinvirassa hänen varapresidenttinään vuodesta 1951 toiminut William Tolbert Jr.[lähde? ]
Suomennettu tuotanto

"Radiopuhe Didho Twesta ja Uudistuspuolueesta". Antologiassa: Afrikka kertoo, toim. Per Wästberg. Helsinki: Tammi 1962
Aiheesta muualla

Wikimedia Commonsissa on kuvia tai muita tiedostoja aiheesta .
http://www.liberiapastandpresent.org/William%20Tubman.htm (Arkistoitu – Internet Archive)
Wrexham (county borough)

| Wrexham County Borough Bwrdeistref Sirol Wrecsam |
| --- | --- |
 Pontcysyllten akvedukti on maailmanperintökohde
 Alueen sijainti Walesissa
Valtio:  Yhdistynyt kuningaskunta
Maa:  Wales
Preserved county:  Clwyd
Perustettu:  1996
Hallinto:  
 – hallinnollinen keskus:  Wrexham
Pinta-ala:  503,77 km²
Väkiluku (2015):  136 647
 – väestötiheys:  244,4 as./km²
Lyhenteet:  
 – ISO 3166:  GB-WRX
 – NUTS:  UKL23
 
Hallintoalueen internetsivut
Wrexham County Borough (kymriksi Bwrdeistref Sirol Wrecsam) on yksi Walesin hallintoalueista. Se sijaitsee maan koillisosassa Englannin rajalla ja sen pääkaupunki on Wrexham. Hallintoalueella on arviolta 136 647 asukasta (vuonna 2015) ja sen pinta-ala on 503,77 neliökilometriä.
Wrexhamin hallintoalue muodostettiin vuonna 1996, kun suurin osa Wrexham Maelorin hallintoalueesta ja muutama kunta Glyndŵrin hallintoalueesta liitettiin yhteen.
Kuvia

Wrexhamin keskustaa
Chirkin linna
Pyhän Jamesin kirkko, Rhosddu
Aiheesta muualla

Kuvia tai muita tiedostoja aiheesta Wrexham County Borough Wikimedia Commonsissa
Hallintoalueen internetsivut
Walesin hallintoalueet
Anglesey
Blaenau Gwent
Bridgend
Caerphilly
Cardiff
Carmarthenshire
Ceredigion
Conwy
Denbighshire
Flintshire
Gwynedd
Merthyr Tydfil
Monmouthshire
Neath Port Talbot
Newport
Pembrokeshire
Powys
Rhondda Cynon Taf
Swansea
Torfaen
Vale of Glamorgan
Wrexham
Yhdystie 2142

Yhdystie 2142 on 2 kilometrin pituinen tie joka kulkee koko matkalta Köyliön alueella. Tie kulkee Valtatie 12:n ja Yhdystie 2131:n risteyksestä Järvenpään asutusalueen läpi Yhdystie 2140:n risteykseen.
Yhdystie 2143

Yhdystie 2143 Köyliöntien tasoristeyksen kohdalla Peipohjassa.
Yhdystie 2143 on kahden kilometrin pituinen tie joka kulkee Kokemäkeen kuuluvan Peipohjan kaupunginosan läpi.
Yhdystie 2174

Yhdystie 2174 Sydänmaalla.
Yhdystie 2174 on yhdystie joka kulkee Eurajoelta Euran Laukolaan. Tien pituus on 19 kilometriä.
Tien osoitenimenä on Sydänmaantie Eurajoen alueella ja Eurajoentie Euran alueella.
Yleisuusiguinealaiset kielet

Yleisuusiguinealaisten kielten puhuma-alue sinisellä (Usherin mukaan).
Yleisuusiguinealaiset kielet, tai joskus trans-uusiguinealaiset kielet, on papuakieliin kuuluva kielikunta. Se on papuakielten suurin yksittäinen kielikunta, ja peräti 20 % saaren asukkaista arvellaan puhuvan siihen kuuluvia kieliä. Tarkkaa puhujamäärää ja sitä, montako kieltä kielikuntaan todellisuudessa kuuluu, ei vielä tunneta, sillä monien yksittäisten kielten suhde yleisuusiguinealaisiin kieliin on vielä tuntematon..
Ensimmäiset maininnat kieliperheestä ovat peräisin 1970-luvulta.
Glottolog katsoo, että kieliä on 316, jotka kuuluvat ns. ydinperheeseen. Nämä kielet jakautuvat kymmeneen kieliryhmään:
Madangkielet
Finisterre–Huon -kielet
Keskiset länsiuusiguinealaiset kielet
Kainantu–Goroka -kielet
Chimbu–Wahgi -kielet
Engankielet
Danikielet
Isojen Binandereanien kielet
Mekkielet
Paniaijärvien kielet
Wrestlemania XXV

WrestleMania XXV:n sisääntuloportti.
WrestleMania XXV (tai WrestleMania 25) on jokavuotinen päätapahtuma amerikkalaisessa vapaapainissa.
WrestleMania XXV tapahtuma on 5. huhtikuuta 2009. Painijoita WrestleManiaan osallistuu joka brandeista: SmackDownista, RAW:ista ja ECW:stä. Seuraava tapahtuma on Backlash.Tapahtuman selostivat Jim Ross, Michael Cole ja Jerry Lawler.
Matsit

| # | Matsit | Tyyppi |
| --- | --- | --- |
| 1 | The Undertaker selätti Shawn Michaelsin | tavallinen |
| 2 | CM Punk nappasi toistamiseen Money in the Bank salkun | Money in the Bank |
| 3 | Triple H (c) selätti Randy Ortonin ja piti WWE mestaruutensa | tavallinen matsi WWE Championshipista |
| 4 | John Cena voitti Big Show’n ja Edgen ja nousi uudeksi World Heavyweight Championiksi | Kolminottelu World Heavyweight Championshipista |
| 5 | Santina Marella voitti Battle Royalin | 25-Diivan Battle royal ja voittaja on "Miss WrestleMania" |
| 6 | Matt Hardy selätti Jeff Hardyn | Extreme Rules -ottelu |

Rey Mysterio selätti JBL:n ja nousi uudeksi Intercontinental Championiksi.
Chris Jericho tuhosi WWE legendat ja voitti heidät.
Colonit voittivat The Mizin ja John Morrinsonin ja pitivät WWE Tag Team Championinsa (ja voittivat World Tag Team Championin)
Aiheesta muualla

Kuvia tai muita tiedostoja aiheesta Wrestlemania XXV Wikimedia Commonsissa
Yhdystie 2171

Yhdystie 2171 Irjanteella.
Yhdystie 2171 on tie, joka kulkee Eurajoen Irjanteelta saman kunnan alueella sijaitsevaan Lauhtuun. Tien pituus on 5 kilometriä.
Tien osoitenimenä toimii koko matkalta Kämpäntie. Kämpäntien ja valtatien 8 risteyksessä sijaitseva entinen metsäkämppä, jossa on toiminut myöhemmin kahvilayritys, on yksi Vuojoen metsäradan varrella olleista metsäkämpistä ja ainoa niistä vielä jäljellä oleva.
Tien varrelle jääviin kohteisiin kuuluu Eurajoen seurakunnan käytössä oleva Irjanteen hautausmaa, jossa ovat myös vuonna 1953 rakennettu Irjanteen kappeli ja sen vieressä vuonna 1869 rakennettu kellotorni. Kappelia ympäröi Irjanteen uusi hautausmaa. Irjanteen kirkko vuodelta 1752, kellotapuli vuodelta 1758 ja sitä ympäröivä Irjanteen vanha hautausmaa ovat kylän keskustassa.
Yarden Gerbi

| Yarden Gerbi> ירדן ג'רבי |
| --- | --- |

Henkilötiedot
Syntynyt: 8. heinäkuuta 1989 (ikä 35) Kfar Saba, Israel
Uran tiedot
Paino:  63 kg
Laji:  judo
Aiheesta muualla
| Mitalit>  Olympialaiset  |
| --- | --- | --- |
|  Pronssia | Rio de Janeiro 2016 | 63 kg |
MM-kilpailut 
|  Kultaa | Rio de Janeiro 2013 | 63 kg |
|  Hopeaa | Tšeljabinsk 2014 | 63 kg |
Euroopan kisat 
|  Pronssia | Baku 2015 | 63 kg |
EM-kilpailut 
|  Hopeaa | Tšeljabinsk 2012 | 63 kg |
|  Pronssia | Budapest 2013 | 63 kg |
Yarden Gerbi (hepr. ‏ירדן ג'רבי‎; s. 8. heinäkuuta 1989 Kfar Saba) on israelilainen judoka, maailmanmestari sekä olympia- ja EM-mitalisti. Hän on kilpaillut alle 63 kilo­gramman paino­luokassa vuodesta 2007 lähtien.
Kilpailu-ura

Gerbi saavutti pronssia alle 20-vuotiaiden EM-kilpailuissa Varsovassa 2008 ja hopeaa Tel Avivin Makkabiadeissa 2009. Tokion MM-kilpailuissa 2010 hän sijoittui seitsemänneksi ja Istanbulin EM-kilpailuissa 2011 viidenneksi. Hän saavutti hopeaa Tšeljabinskin EM-kilpailuissa 2012 hävittyään loppuottelussa Ranskan Gévrise Émanelle. Buda­pestin EM-kilpailuissa 2013 hän sai pronssia.
Gerbi voitti maailman­mestaruuden Rio de Janeirossa 2013. Hän oli jo ennen kisoja maailman­rankingin ykkönen ja kukisti loppu­ottelussa ranskalaisen Clarisse Agbegnenoun 43 sekunnissa. Tämä oli Israelin kaikkien aikojen ensimmäinen judon maailman­mestaruus. Tšeljabinskin MM-kilpailuissa 2014 hän sai hopeaa hävittyään loppuottelussa Agbegnenoulle. Bakun Euroopan kisoissa 2015 hän saavutti pronssia. Hän oli viides Astanan MM-kilpailuissa 2015 ja Kazanin EM-kilpailuissa 2016.
Gerbi saavutti olympia­pronssia Rio de Janeirossa 2016 kukistettuaan pronssi­ottelussa japanilaisen Miku Tashiron.
Gerbi on saavuttanut Masters, Grand Prix ja Grand Slam -kilpailuissa kuusi turnaus­voittoa, viisi kakkos­sijaa ja yhdeksän kolmos­sijaa sekä maailman­cupeissa ja Continental Open -kilpailuissa kaksi turnausvoittoa, neljä kakkos­sijaa ja yhden kolmos­sijan. Hän on voittanut Israelin mestaruuden vuosina 2007–2009 ja 2011–2014, yhteensä seitsemän kertaa.
Aiheesta muualla

Kuvia tai muita tiedostoja aiheesta Yarden Gerbi Wikimedia Commonsissa
Alchemy

| Alchemy Dire Straits |
| --- | --- | --- |

Livealbumin tiedot
 Julkaistu: maaliskuu 1984
 Tuottaja(t): Mark Knopfler
 Tyylilaji: rock
 Kesto: 93.59
 Levy-yhtiö: Warner Bros.
Listasijoitukset
  3.
Dire Straitsin muut julkaisut
| ExtendedancEPlay (EP) 1983 | Alchemy 1984 | Brothers in Arms 1985 |
Alchemy on brittiläisen rockyhtyeen Dire Straitsin ensimmäinen livetaltiointi. Albumi on julkaistu vuonna 1984. Albumilta löytyy yhtyeen siihen asti tunnetuimmat kappaleet liveversiona.
Albumi nousi Britannian albumilistan kolmanneksi.
Kappaleet

| --- | --- |
 CD 1 Once Upon a Time in the West – 13.01  Expresso Love – 5.45  Romeo and Juliet – 8.17  Love over Gold – 3.27  Private Investigations – 7.34  Sultans of Swing – 10.54 :  CD 2 Two Young Lovers – 4.49  Tunnel of Love – 14.29 (introna Richard Rodgersin ja Oscar Hammerstein II:n ”The Carousel Waltz”, kesto 4.30)  Telegraph Road – 13.37  Solid Rock – 6.01  Going Home – 6.05 (Local Hero -elokuvan tunnuskappale)
Kokoonpano

Mark Knopfler – kitara, laulu
Hal Lindes – kitara
John Illsley – basso
Terry Williams – rummut
Alan Clark – urut
Kokoonpano > Vierailevat muusikot

Mel Collins – saksofoni
Joop de Korte – rummut
Tommy Mandel – koskettimet
Arvostelut

AllMusic:
Amii Stewart

Amii Stewart vuonna 2016.
Amy Paulette Stewart (29. tammikuuta 1956 Washington D.C., Yhdysvallat) on yhdysvaltalaissyntyinen Italiassa asuva poplaulaja ja näyttelijä, joka tunnetaan eritoten diskosävelmästä Knock on Wood vuodelta 1979. Hän on myös toiminut Unicefin hyvän tahdon lähettiläänä ja osallistunut muun muassa AIDSin vastaisiin projekteihin. Stewart on laulajana ja näyttelijänä tunnetun Sinitta Malonen täti.
Ura

Amii Stewart aloitti tanssi- ja laulutunnit nelivuotiaana ja loi pohjan uralle arvostettuna diskotaiteilijana. Ennen levytysuraansa Stewart esiintyi musikaalissa Bubbling Brown Sugar. Hänen ensilevytyksensä oli You Really Touch My Heart (Barry Lengin ja Simon Mayn sävellys, tuottajana Leng). Sitä seuranneella albumilla oli viisi Lengin ja Mayn sävelmää, yksi Lengin ja Morrisin sävelmä ja kolme coverkappaletta. Stewartin ensimmäinen singlejulkaisu, diskoversio Eddie Floydin vuoden 1966 hitistä Knock On Wood (Floyd/Cropper) nousi listaykköseksi Yhdysvalloissa huhtikuussa 1979 ja myi platinaa. Se jäi hänen ainoaksi menestyskappaleekseen Yhdysvalloissa. Myöhemmin hänellä oli tosin muutamia menestyksiä Yhdysvaltain tanssilistoilla.
Euroopassa Amii Stewart alkoi niittää suosiota 1970-luvun lopulla. Vuonna 1979 hänellä oli kaksi hittiä Britannian top 10 -listalla: Knock On Wood ja Light My Fire/137 Disco Heaven. Jealousy menestyi myös manner-Euroopassa. Diskomusiikin menettäessä suosiotaan Stewart alkoi suuntautua muihin musiikkityyleihin Vuonna 1980 ilmestyi Stewartin ja Johnny Bristolin single My Guy/My Girl (medley). Vuonna 1983 Stewart osallistui  Sanremon musiikkijuhlille Italiassa kappaleella Working Late Tonight. 1980-luvun lopulla ja 1990-luvulla Stewartin yhteistyökumppaneita olivat Greg Walsh, Narada Michael Walden, Climie Fisher, Bolland & Bolland, Giorgio Moroder ja kuuluisa italialainen elokuvasäveltäjä Ennio Morricone.
Stewart on asunut Italiassa 1980-luvun puolivälistä lähtien ja on menestynyt uudessa kotimaassaan. Vuosina 1993 ja 1994 hänet kutsuttiin eräiden muiden laulajien kanssa esiintymään Vatikaaniin paavin joulukulkueeseen. Vaikka Stewart on synnyinmaassaan Yhdysvalloissa jäänyt Knock On Wood -kappaleellaan lähinnä yhden hitin ihmeeksi, hän on Euroopassa saavuttanut kaupallista suosiota vuosikymmenien ajan tusinalla studioalbumeja ja noin 50:llä singlejulkaisulla, joista useimmat lukeutuvat soul- ja rhythm and blues -genreihin.
Vuonna 2000 Stewart kiersi Italiaa Magdalan Marian osassa rock-oopperassa Jesus Christ Superstar. Mukana oli myös Carl Anderson, jolla oli sama Juudas Iskariotin rooli kuin vuoden 1971 elokuvaversiossa. Vuonna 2003 Stewartilla oli pääosa Billie Holidayna käsikirjoittamassaan ja tuottamassaan musikaalissa Lady Day. Stewart on toiminut vuodesta 2001 Italian Unicefin hyvän tahdon lähettiläänä ja osallistunut muun muassa projekteihin Uniti per i bambini sekä Uniti contro l'AIDS (Yhdessä lasten puolesta, Yhdessä aidsia vastaan). Vuonna 2006 Stewart julkaisi pitkäaikaisen ystävänsä ja yhteistyökumppaninsa Ennio Morriconen kanssa singlen Love Song englanniksi, italiaksi, ranskaksi, espanjaksi kuin myös monikielisenä versiona. Singlen tuotto annettiin Unicefin kampanjaan Check Out For Children.
Toukokuussa 2007 Stewart esitti Sanremon musiikkijuhlilla Piero Mazzocchettin kanssa dueton Schiavo d'amore.
Diskografia > Studioalbumit ja keskeiset kokoelmat

Knock On Wood (1979)
Paradise Bird (1979)
Images (Eurooppa) (1981)
I'm Gonna Get Your Love (USA) (1981)
Amii Stewart (1983)
Try Love (1984)
The Hits (1985)
Amii (1986)
Time For Fantasy (1988)
Pearls - Amii Stewart Sings Ennio Morricone (1990)
Magic (1992)
Lady To Ladies (1994)
All Of Me (1995)
The Men I Love (1995)
Love Affair (1996)
Knock On Wood - The Best Of Amii Stewart (1996)
Unstoppable (1999)
Lady Day (2004)
The Greatest Hits (2005)
Aiheesta muualla

Viralliset nettisivut (englanniksi) (Arkistoitu – Internet Archive)
Discogs.com
Last.fm
Would?

| ”Would?” Alice in Chains |
| --- | --- | --- |

Singlen tiedot
 Albumilta: Singles: Original Motion Picture Soundtrack ja Dirt
 Äänitetty : maalis–toukokuu 1992
 Julkaistu: 7. syyskuuta 1992
 Formaatti: CDS, c-kasetti, vinyyli
 Tekijä(t): Jerry Cantrell
 Tuottaja(t): Alice in Chains, Rick Parashar
 Tyylilaji: grunge
 Kesto: 03.27
 Levy-yhtiö: Columbia
Listasijoitukset
  Suomen virallinen lista: 17.
Alice in Chainsin muut singlet
| ”Sea of Sorrow” 1992 | ”Would?” 1992 | ”Them Bones” 1992 |
Would? on grunge -yhtye Alice in Chainsin toisen studioalbumin Dirt kappale, joka julkaistiin myös singlenä.
Kappale on Alice in Chainsin tyylisesti todella raskas ja synkkä. Sen kirjoitti yhtyeen kitaristi Jerry Cantrell ja se sai paljon vaikutteita edesmenneestä Mother Love Bonen laulajasta, Andrew Woodista, joka kuoli heroiinin yliannostukseen keväällä 1990. Kappale käsittelee paljon Woodin riippuvuutta hänen omasta näkökulmastaan, jota Cantrell kirjoittaessaan kappaletta havittelikin ja halusikin ihmisten olla tuomitsematta häntä hänen valinnoistaan. On myös epäilty onko mahdollisesti kappaleen sanoituksella viitattu myös Alice in Chains -laulajaan Layne Staleyyn, joka myös laulaa kappaleessa, sillä hänelläkin kuten Woodilla oli heroiiniriippuvuus, joka vei häneltäkin lopulta hengen.
Single ylsi Suomen virallisen listan sijalle 17.
Kappale on mukana Cameron Crowen ohjaamassa romanttisessa komediassa Singles vuodelta 1992.
Kappaleet

Would? – 3.27
Man in the Box – 4.46
Brother – 4.27
Right Turn – 3.17
Aiheesta muualla

Discogs
Albumi Would? Encyclopaedia Metallum -sivustolla (englanniksi)
Yhdystie 2044

| Yhdystie 2044> Kuninkaanlähteentie, Kankaanpääntie |
| --- | --- |
 Yhdystie 2044 alkupisteestään kuvattuna Säkylässä.
Maa:  Suomi
Omistaja:  Suomen valtio
Pituus:  9 km
Alkupiste:  Seututie 204 (Säkyläntie), Iso-Säkylä, Säkylä
Reitti:  Kankaanpää
Päätepiste:  Seututie 212 (Vuorenmaantie), Vuorenmaa, Säkylä (9 km)
Päällyste:  asfaltti
Kaistaluku:  Kaksikaistainen
Yhdystie 2044 on tie, joka alkaa seututien 204 risteyksestä Säkylästä ja päättyy seututielle 212 Köyliön Vuorenmaalle. Tien pituus on yhdeksän kilometriä. Tie on osittain huonokuntoinen ja se on pidempi reitti ajaa Sivarintien risteyksestä Kankaanpääntien ja Vuorenmaantien risteykseen verrattuna seututeiden 204 ja 212 reittiin, jonka pituus on kahdeksan kilometriä.
Tien kulku

Tie alkaa Iso-Säkylän kunnanosassa sijaitsevasta seututien 204 risteyksestä, josta tie kulkee ensin peltoaukeita halkoen Kankaanpään kylään asti. Kyseinen tieosuus on tasainen ja laadultaan hyväkuntoinen, mutta liikennemääriin nähden kapea. Kankaanpäässä tie kohtaa yhdystien 2131 eli Pyhän Henrikintien risteyksen, josta se kääntyy Kankaanpääntielle. Kankaanpään jälkeen tie kohtaa Huovinrinteeltä tulevan Kattilankorventien risteyksen sekä ohittaa kapeana ja aiemmasta poiketen huonokuntoisena tienä paikallisia sorakuoppia ennen kuin saapuu Vuorenmaan kylän laitamilla sijaitsevaan päätepisteeseen eli seututien 212 risteykseen.
Kuvia

Yhdystie 2044 Säkylän ja Kankaanpään välillä.
Yhdystie 2044 Pyhän Henrikintien risteyksessä Kankaanpäässä.
Wretch (albumi)

| Wretch Kyuss |
| --- | --- | --- |

Studioalbumin tiedot
 Äänitetty : 1989 - 1991
 Julkaistu: 1991
 Tuottaja(t): Kyuss   Catherine Enny   Ron Krown
 Tyylilaji: Stoner rock, heavy metal
 Kesto: 46.36
 Levy-yhtiö: Dali Records
Kyussin muut julkaisut
| Sons of Kyuss EP 1990 | Wretch 1991 | Blues for the Red Sun 1992 |
Wretch on Kyussin vuonna 1991 julkaisema debyyttialbumi, joka julkaistiin yhtyeen muutettua nimensä Sons of Kyussin pelkäksi Kyussiksi.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | [Beginning of What's About to Happen] Hwy 74 | Josh Homme | 4.43 |  |  |  |  |  |  |
| 2. | Love Has Passed Me By | Homme, Brant Bjork | 3.12 |  |  |  |  |  |  |
| 3. | Son of a Bitch | Homme, John Garcia, Nick Oliveri | 6.03 |  |  |  |  |  |  |
| 4. | Black Widow | Homme | 2.44 |  |  |  |  |  |  |
| 5. | Katzenjammer | Homme, Chris Cockrell | 2.23 |  |  |  |  |  |  |
| 6. | Deadly Kiss | Homme | 5.05 |  |  |  |  |  |  |
| 7. | The Law | Homme, Oliveri | 7.53 |  |  |  |  |  |  |
| 8. | Isolation | Homme | 2.48 |  |  |  |  |  |  |
| 9. | I'm Not | Homme, Garcia | 4.39 |  |  |  |  |  |  |
| 10. | Big Bikes | Bjork | 5.01 |  |  |  |  |  |  |
| 11. | Stage III | Bjork | 4.14 |  |  |  |  |  |  |
Kokoonpano

Brant Bjork – rummut
John Garcia – laulu
Josh Homme – kitara
Nick Oliveri – basso
Chris Cockrell – basso (kappaleet 4 & 6)
Aiheesta muualla

Wretch (albumi) Discogsissa. (englanniksi)
Albumi Wretch (albumi) Encyclopaedia Metallum -sivustolla (englanniksi)
Amiinit
Amiinien reaktiot

Kun primääriset amiinit, R-NH2, reagoivat aldehydien tai ketonien kanssa, saadaan yhdisteitä, joilla on hiili-typpi-kaksoissidos. Tällaista yhdistettä sanotaan imiiniksi tai Schiffin emäkseksi. Amiineja voidaan alkyloida ja asyloida. Primääriset ja sekundääriset amiinit reagoivat happokloridien ja anhydridien kanssa jolloin saadaan amideja.
Amiinien valmistus > Ammoniakin ja amiinen alkylointi

Ammoniakki ja amiinit ovat hyviä nukleofiilisten substituutioreaktioiden nukleofiilejä. Ammoniakista voidaan valmistaa alkyloimalla amiineja primäärisestä amiinista aina kvaternääriseen ammoniumsuolaan (R4N+X-) asti.
Amiinien valmistus > Nitriilien ja amidien pelkistäminen

Nitriilit ja amidit pelkistyvät amiineiksi litiumalumiinihydridillä LiAlH4.
Aiheesta muualla

Kuvia tai muita tiedostoja aiheesta Amiinit Wikimedia Commonsissa
Opetus.tv: Kemian etäopiskeluympäristö, Amiinit
IUPAC Gold Book: Amines (englanniksi)
World Fantasy Award

| World Fantasy Award |
| --- | --- |
Ensimmäinen palkinto:  1975
Virallinen internet-sivu
World Fantasy Award on kirjallisuuspalkinto, joka jaetaan joka vuosi tunnustuksena huomattavasta aikaansaannoksesta fantasiakirjallisuuden alalla. Palkintoa on jaettu vuodesta 1975 lähtien.
Palkinnon valitsevat vuosittain vaihtuvat tuomarit. Tuomarit valitsevat voittajat etukäteen nimetyistä ehdokkaista. Tuomarit ja fantasiakirjallisuuden asiantuntijat ja harrastajat nimeävät ehdokkaat. Ehdokkaaksi kelpaa mikä tahansa kirja, joka on lajiltaan mitä tahansa fantasiaa tai kauhua.[lähde? ]
Nykyiset kategoriat

Novel (romaani), katso Parhaan romaanin World Fantasy -palkinto
Novella (lyhytromaani)
Short Fiction (novelli, kertomus)
Anthology (antologia)
Collection (kokoelma)
Graafinen suunnittelija
Special award: Professional (erikoispalkinto, ammattilaiset)
Special Award: Non-Professional (erikoispalkinto, harrastelijat)
Aiheesta muualla

Palkinnon kotisivut (englanniksi)
Yonkers Metro-North station

Yonkers Metro-North station on Yonkersissa New Yorkin osavaltiossa sijaitseva rautatieasema, jolla ei ole lipunmyyntiä. Junia lähtee New York Cityyn arkisin puolen tunnin välein.
Aiheesta muualla

Kuvia tai muita tiedostoja aiheesta Yonkers Metro-North station Wikimedia Commonsissa
Ylänkökurppa

| Ylänkökurppa |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurpat Gallinago
Laji::  nobilis
Kaksiosainen nimi
 Gallinago nobilis  (P.L. Sclater, 1856) 
Katso myös
   Ylänkökurppa Wikispeciesissä   Ylänkökurppa Commonsissa 
Infobox OKNimi-testi OKIUCN-testi OK: 
Ylänkökurppa (Gallinago nobilis) on eteläamerikkalainen kahlaaja. Sen elinympäristö käsittää Andien pohjoisosat Kolumbiassa, Luoteis-Venezuelassa ja Ecuadorissa. Lajin holotyypin kuvaili Philip Lutley Sclater Bogotásta 1856.